Əmanətlərin sığortalanması haqqında
 
AZƏRBAYCAN RESPUBLİKASININ QANUNU  
 
Bu Qanun Azərbaycan Respublikasında fəaliyyət göstərən banklarda fiziki şəxslərin əmanətlərinin kollektiv icbari sığortalanması sisteminin yaradılması və fəaliyyəti, o cümlədən əmanətlər üzrə kompensasiya ödənilməsi qaydalarını müəyyən edir.
I  fəsil

ÜMUMİ MÜDDƏALAR
Maddə 1. Əmanətlərin  sığortalanması  sisteminin  yaradılmasının məqsədi
Əmanətlərin sığortalanması sisteminin yaradılmasının məqsədi banklar və xarici bankların yerli filialları ödəmə qabiliyyətini itirdikdə fiziki şəxslərdən əmanətə qəbul olunmuş pul vəsaitinin itirilməsi riskinin qarşısını almaq, maliyyə və bank sisteminin sabitliyini və inkişafım təmin etməkdir.
 
Maddə 2. Əsas anlayışlar
 
2.1. Bu Qanunda istifadə olunan anlayışlar aşağıdakı mənaları ifadə edir:
2.1.1. əmanət - hesablanmış faizlər də daxil olmaqla bankın milli və xarici valyutada qəbul etdiyi və müvafiq qanunvericiliyə və ya müqaviləyə
əsasən geri ödəməli olduğu pul vəsaitləridir;
2.1.2. qorunan əmanət - sığorta hadisəsi baş verdikdə Əmanətlərin Sığortalanması Fondu (bundan sonra - Fond) tərəfindən qorunan əmanətçiyə kompensasiya olunan əmanətidir. Aşağıdakı əmanətlər qorunan əmanətlərə aid
edilmir:
2.1.2.1. adsız borc qiymətli kağızlarının (adsız depozit sertifikatlarının)
yerləşdirilməsi yolu ilə cəlb edilmiş pul vəsaitləri;
2.1.2.2. bankın Azərbaycan Respublikasının ərazisindən kənarda açılmış
bölmələri tərəfindən cəlb olunmuş əmanətlər;
2.1.2.3. cinayət yolu ilə əldə edilmiş pul vəsaitlərinin və ya digər əmlakın leqallaşdırılması və  terrorçuluğun  maliyyələşdirilməsi  ilə  bağlı  şübhəli əməliyyatlar nəticəsində qanunvericiliyə müvafiq qaydada müəyyən edilmiş əmanətlər;  
2.1.2.4. cinayətin törədilməsi nəticəsində yaranması məhkəmə qərarı ilə
təsdiq edilmiş əmanətlər;
2.1.2.5. üzərinə həbs qoyulmuş əmanətlər;
2.1.2.6. cəlb edildiyi günə bu Qanunun 8.1.20-ci maddəsinə uyğun olaraq müəyyən edilmiş həddən yuxan illik faiz dərəcəsi ilə qəbul edilmiş əmanətlər;  
2.1.2.7. fiziki şəxslərin sahibkarlıq fəaliyyəti ilə əlaqədar açdığı bank hesablarındakı pul vəsaitləri;
2.1.2.8. fiziki  şəxslərin  bankın  vəkalətli  idarəetməsində  olan  pul vəsaitləri;
2.1.2.9. ödəniş müddətlərinin, başa çatıb - çatmamasından asılı olmayaraq
əmanətçinin banka olan borcunun əsas məbləği və faizləri həcmində əmanəti;
2.1.2.10.      bank qarşısında öhdəliklərin təminatı olan əmanətlər.
2.1.3. Sığortalanmış əmanət - qorunan əmanətçinin qorunan əmanətinin
Fond tərəfindən kompensasiya ödənilən hissəsidir.
2.1.4. Əmanətçi - bankda əmanəti olan, habelə qanunvericiliyə və/və ya
müqaviləyə əsasən əmanətə sərəncam vermək hüququ olan şəxsdir.
2.1.5. Qorunan əmanətçi - aşağıdakılar istisna olunmaqla, bankda əmanəti
olan fiziki şəxsdir:
2.1.5.1. bankın Müşahidə Şurasının, Audit Komitəsinin, İdarə Heyətinin
üzvləri və onların yaxın qohumları (ər-arvad, onların valideynləri və övladları, o cümlədən övladlığa götürülənlər, bacı və qardaşları);
2.1.5.2. bankın 10 faiz və daha çox səsvermə hüququ verən səhmlərinə
malik olan şəxslər və onların yaxın qohumları (ər-arvad, onların valideynləri
və övladları, o cümlədən övladlığa götürülənlər, bacı və qardaşları);
2.1.5.3. kompensasiyaların ödənilməsi barədə elanın ilk dəfə dərc edildiyi
tarixdən əvvəlki təqvim ili ərzində bankın auditini keçirmiş kənar auditorlar.
2.1.6. İştirakçı bank - bu Qanunla müəyyən edilmiş qaydada Fonda sığorta haqlan ödəmək öhdəlikləri daşıyan bank və ya xarici bankın yerli filialıdır.
2.1.7. Birgə əmanət hesabı - iki və ya daha çox fiziki şəxsin sahibliyində
olan və onlardan birinin və ya bir neçəsinin imzası ilə sərəncam verilə bilən
bank hesabıdır.
2.1.8. Sığorta haqlan - bu Qanunla müəyyən edilmiş qaydada iştirakçı
bankın Fonda ödədiyi üzvlük, təqvim və əlavə haqlardır.
2.1.9. Sığorta hadisəsi - iştirakçı bankın məcburi ləğv edilməsi və ya
müflis elan olunması, yaxud qanunvericiliyə müvafiq olaraq əmanətlər üzrə
öhdəliklərin yerinə yetirilməsinə moratorium tətbiq edilməsi barədə məhkəmə
qərarının qüvvəyə minməsi və bankın əmanətçilər qarşısında öz öhdəliklərini qanun və ya müqavilə şərtlərinə uyğun yerinə yetirə bilməməsi faktının Azərbaycan Respublikasının Mərkəzi Bankı (bundan sonra - Mərkəzi Bank)tərəfindən təsdiq edilməsidir.  
2.1.10.  Sığorta hadisəsinin baş verdiyi gün - bu Qanuna müvafiq olaraq
Mərkəzi Bank tərəfindən Fonda göndərilən bildirişdə sığorta hadisəsinin baş verməsi günü kimi qeyd olunan tarixdir.
2.1.11.  Kompensasiya  -  sığorta  hadisəsi  baş  verdikdə  qorunan əmanətçilərə ödənilən pul vəsaitidir.
 
II  fəsil
ƏMANƏTLƏRİN SIĞORTALANMASI FONDU
 
Maddə 3. Əmanətlərin Sığortalanması Fondunun hüquqi statusu
 
3.1. Əmanətlərin sığortalanması məqsədləri üçün bu Qanunla Əmanətlərin Sığortalanması Fondu yaradılır.
3.2. Fondun sığorta ehtiyatlan bu Qanunun 11 -ci maddəsində müəyyən
olunan mənbələr hesabına formalaşdırılır.
3.3. Fond hüquqi şəxsdir, qeyri-kommersiya təşkilatıdır və öz əmlakının
mülkiyyətçisidir. O, üzərində öz adı olan möhürə, habelə Mərkəzi Bankda və bu
Qanunla müəyyən olunmuş qaydada digər banklarda hesablara malikdir. Fondun əsas məqsədi mənfəət götürmək deyil və onun fəaliyyəti nəticəsində
əldə etdiyi bütün mənfəət sığorta ehtiyatlarının artırılmasına yönəldilir.
3.4. Dövlət və Mərkəzi Bank Fondun öhdəlikləri üzrə, Fond isə dövlətin və
Mərkəzi Bankın öhdəlikləri üzrə məsuliyyət daşmır.
3.5. Fond öz fəaliyyətində Azərbaycan Respublikasının Konstitusiyasına,
bu Qanuna, Azərbaycan Respublikasının digər qanunvericilik aktlarına və
Fondun qaydalarına əsaslanır. Fondun qaydaları bu Qanunla müəyyən edilmiş
səlahiyyəti idarəetmə orqanı tərəfindən qəbul edilir və bütün iştirakçı banklar üçün məcburi xarakter daşıyır.
Sığorta qanunvericiliyinin müddəaları Fondun fəaliyyətinə şamil edilmir və bu fəaliyyət üçün xüsusi razılıq (lisenziya) tələb olunmur.
3.6.    Fiziki şəxslərin əmanətlərinin cəlb edilməsi üçün bank lisenziyasına
malik olan bütün banklar və xarici bankların yerli filialları Fondun məcburi
iştirakçılarıdır. iştirakçı bankların Azərbaycan Respublikası ərazisindən kənarda yerləşən filiallarındakı əmanətlər Fond tərəfindən sığorta olunmur və onlar üzrə kompensasiya ödənilmir.
3.7. Xarici bankın öz ölkəsindəki əmanətlərin (depozitlərin) sığorta sistemi onun Azərbaycan Respublikasında fəaliyyət göstərən filialını (filiallarını)
əhatə etdikdə, xarici bankın yerli filialındakı əmanətlər Fond tərəfindən
sığorta olunmur, bu şərtlə ki, həmin ölkədə əmanətlərin sığortalanması sisteminin qaydaları bu Qanunla müəyyən olunmuş şərtlərdən az əlverişli olmasın. Əks təqdirdə xarici bankın yerli filialındakı əmanətlər bu Qanunla müəyyən edilmiş qaydada əlavə sığortalanmalıdır.
3.8. Fond öz gəlirləri, iştirakçı banklar isə Fonda ödədikləri sığorta haqları üzrə Azərbaycan Respublikasının Vergi Məcəlləsində müəyyən edilmiş güzəştlərdən istifadə edir.
3.9. Fond Bakı şəhərində yerləşir.
 
Maddə 4.  Fondun funksiyaları
 
4.1. Fond aşağıdakı funksiyaları həyata keçirir:
4.1.1. iştirakçı bankların reyestrini tərtib edir və onlara şəhadətnamələr verir;
4.1.2. sığorta haqlarmı yığır və onların uçotunu aparır;
4.1.3. öz əmlakını idarə edir və ona dair sərəncam verir;
4.1.4. sığorta hadisəsi baş verdikdə əmanətçilərin tələblərinin uçotunu
aparır və kompensasiya ödəyir;
4.1.5. Fondun funksiyalarının yerinə yetirilməsi üçün iştirakçı banklardan
bu Qanunla müəyyən edilmiş lazımi məlumatı (o cümlədən əmanət siyasəti
haqqında) və hesabatları alır;
4.1.6. bu Qanuna müvafiq olaraq Fondun qaydalarını qəbul edir;
4.1.7. öhdəliklərini yerinə yetirmək üçün vəsaiti çatışmadıqda maliyyə
bazarlarından, Mərkəzi Bankdan və ya Azərbaycan Hökumətindən borc vəsaitləri cəlb edir;
4.1.8. öhdəlikləri üzrə kompensasiya ödədikdə, həmin məbləği reqress qaydasında iştirakçı bankdan tələb edir;
4.1.9. iştirakçı banklardan sığorta haqlan üzrə borcun və hesablanmış dəbbə pulunun ödənilməsini tələb edir və bu barədə Mərkəzi Banka məlumat verir;
4.1.10.  əmanətlərin sığortalanması sisteminin fəaliyyətini təmin edən digər funksiyaları həyata keçirir.
 
Maddə 5.  Fondun idarəetmə orqanları
 
Fond ali idarəetmə orqanı olan Himayəçilik Şurası və icra orqanı olan İcraçı Direktor tərəfindən idarə olunur.
 
Maddə 6.  Fondun Himayəçilik Şurası
 
6.1.    Fondun Himayəçilik Şurası yeddi nəfərdən ibarətdir.
6.2.    Himayəçilik Şurasının tərkibinə Mərkəzi  Bankın üç nümayəndəsi, müvafiq icra hakimiyyəti orqanlarının iki nümayəndəsi və iştirakçı bankların təqdimatı ilə onların iki nümayəndəsi daxildir.
6.3. İştirakçı bankların nümayəndələri onların yarısından çoxunun iştirakı
ilə Mərkəzi Bankın təşəbbüsü əsasında keçirilən yığıncaqda gizli səsvermə qaydasında iştirakçıların sadə səs çoxluğu ilə seçilir. Yığıncağın keçirilməsi barədə iştirakçı banklara 15 gün əvvəlcədən yazılı bildiriş göndərilir.
6.4. Bu Qanunun 6.2-ci və 6.3-cü maddələrində müəyyən edilmiş qaydada Himayəçilik Şurasının üzvünü əvəz edə bilən əlavə üzvlər müəyyən edilir.
Həmin şəxslər Himayəçilik Şurasının əsas heyət üzvləri iclaslarda iştirak edə bilmədikdə onların səlahiyyətlərini icra edirlər.
6.5. Himayəçilik Şurasının üzvləri ali iqtisadi və ya hüquqi təhsilə və
maliyyə-bank sistemində ən azı iki illik iş təcrübəsinə malik olan, mülkiyyət
əleyhinə, iqtisadi fəaliyyət sahəsində, qulluq mənafeyi əleyhinə, habelə ağır
və xüsusilə ağır cinayətlərə görə məhkum olunmayan şəxslər ola bilərlər.
6.6. Himayəçilik Şurası üzvlərinin səlahiyyət müddəti beş ildir və onlar
təkrar müddətə təyin edilə bilərlər.
6.7. Himayəçilik Şurasına sədr rəhbərlik edir. Himayəçilik Şurasının sədri
və onun müavini Mərkəzi Bankın təqdimatı ilə Himayəçilik Şurası tərəfindən
Şuranın üzvləri sırasından təyin edilir. Şuranın sədri olmadıqda onun səlahiyyətlərini müavini icra edir.
6.8. Himayəçilik Şurasının üzvlərinə Fondun idarə edilməsində iştirakına görə haqq ödənilmir.
6.9. Himayəçilik Şurası üzvünün səlahiyyətlərinə aşağıdakı hallarda xitam verilə bilər:
6.9.1. istefa ərizəsi verildikdə;
6.9.2. səlahiyyət müddəti başa çatdıqda;
6.9.3. geri çağırıldıqda;
6.9.4. məhkəmənin qanuni qüvvəyə minmiş müvafiq qərarı olduqda;
6.9.5. namizədliyini təqdim etmiş təşkilatda tutduğu vəzifədən azad olunduqda;
6.9.6. nümayəndəsi olduğu bank Fondun iştirakçıları sırasından çıxarıldıqda.
6.10.   Himayəçilik Şurası üzvünün səlahiyyətlərinə vaxtından əvvəl xitam verildikdə onun yerinə təyin edilmiş üzvün səlahiyyət müddəti əvəz etdiyi
üzvün səlahiyyət müddətinin bitdiyi vaxt başa çatır.
 
Maddə 7.  Fondun Himayəçilik Şurasının iclasları
 
7.1.  Himayəçilik Şurasının növbəti və növbədənkənar iclasları keçirilir.
Növbəti iclaslar rübdə bir dəfədən az olmayaraq, növbədənkənar iclaslar isə
Şura sədrinin, Şuranın ən azı iki üzvünün və ya icraçı direktorun tələbi ilə
çağınla bilər. Himayəçilik Şurasının üzvlərinə, bir qayda olaraq, iclasların
keçirilməsinə azı 3 gün qalmış yazılı bildiriş göndərilir.
7.2.  Şuranın növbədənkənar iclası aşağıdakı hallarda çağırılır:
7.2.1.  iştirakçı bankda sığorta hadisəsinin baş verməsi barədə Mərkəzi
Bankın yazılı bildirişi alındıqda;
7.2.2.  bir və ya bir neçə bankda sığorta hadisəsinin baş verməsi ehtimalının yaranması haqqında Mərkəzi Bankın yazılı bildirişi alındıqda;
7.2.3. borc vəsaitlərinin alınmasına ehtiyac yarandıqda;
7.2.4. Fondun vəsaitləri yerləşdirilmiş dövlət öz öhdəliklərini icra edə bilmədiyini rəsmən bəyan etdikdə;
7.2.5. digər təxirəsalınmaz hallarda.
7.3. Fondun Himayəçilik Şurası onun iclasında beş üzvü iştirak etdikdə səlahiyyətli hesab edilir.
7.4. Fondun Himayəçilik Şurasının qərarları iclasda iştirak edən üzvlərin
sadə səs çoxluğu ilə qəbul edilir. Səslər bərabər olduqda Şuranın sədri həlledici səsə malikdir və bu halda bitərəf qala bilməz.
7.5. Fondun Himayəçilik Şurasının iclaslarında məşvərətçi səs hüququ ilə
dəvət olunmuş ekspertlər iştirak edə bilər.
7.6. Fondun Himayəçilik Şurasının qərarları protokolla rəsmiləşdirilir.
Protokol iclasın sədri və katibi tərəfindən imzalanır.
 
Maddə 8.  Fondun Himayəçilik Şurasının səlahiyyətləri
 
8.1. Fondun Himayəçilik Şurası:
8.1.1. Fondun təşkilati strukturunu təsdiq edir;
8.1.2. Fondun illik büdcəsini və ona edilən dəyişiklikləri təsdiq edir;
8.1.3. Fondun işçilərinin əməkhaqqının ödənilməsi formalarını və miqdarını təsdiq edir;
8.1.4. Fondun qaydalarım təsdiq edir;
8.1.5. kompensasiyaların ödənilməsi, habelə kompensasiya ödənişinin bu
Qanunla müəyyən edilmiş müddətə uzadılması barədə qərar qəbul edir;
8.1.6. Fondun fəaliyyəti, o cümlədən kompensasiyaların ödənilməsi barədə məlumatın elan verildiyi və dərc olunduğu kütləvi informasiya vasitələrini müəyyən edir;
8.1.7. borc vəsaitlərinin alınması barədə qərar qəbul edir;
8.1.8. iştirakçı banklar tərəfindən əlavə haqların ödənilməsi barədə qərar qəbul edir;
8.1.9. bu Qanunun 3.7-ci maddəsində nəzərdə tutulmuş hallarda xarici
bankın yerli filialı tərəfindən ödənilməli sığorta haqlarının miqdarını və ödəniş şərtlərini təsdiq edir;
8.1.10.Fondun vəsaitinin yerləşdirilməsi üsullarını, istiqamətlərini və qaydalarını müəyyən edir;
8.1.11.Fondun fəaliyyəti haqqında hesabatın tərtib olunması qaydalarını
təsdiq edir;
8.1.12.Fondun Daxili Audit Xidmətinin fəaliyyət qaydalarını müəyyən edir;
8.1.13.Fondun kənar auditorunu təyin edir və audit yoxlamasının nəticələrini təsdiq edir;
8.1.14.Fondun icraçı direktorunun hesabatını dinləyir və təsdiq edir;
8.1.15.Fondun icraçı direktorunun və əməkdaşlarının fəaliyyəti ilə bağlı
şikayətlərə baxır;
8.1.16. Fondun uzunmüddətli borc qiymətli  kağızlarının buraxılması haqqında qərar qəbul edir;
8.1.17. Fondun iştirakçı bankda müvəqqəti inzibatçı və ya ləğvedici təyin edilməsi ilə əlaqədar Mərkəzi Bankın təklifinə baxır və onu qəbul etdikdə, Fondu təmsil edən şəxslərin namizədliyini irəli sürür;
8.1.18. kompensasiyaların ödənilməsi üçün agent bankı seçir;
8.1.19. əmanətlərin sığortalanması sisteminin təkmilləşdirilməsi haqqında təkliflər verir;
8.1.20. qorunan əmanətlər üzrə illik faiz dərəcəsinin yuxarı həddini Mərkəzi Bankla razılaşdırmaqla müəyyən edir;  
8.1.21. bu Qanunla Fondun və onun Himayəçilik Şurasının səlahiyyətlərinə aid olan digər məsələləri həll edir.
8.2. Himayəçilik Şurası Fondun fəaliyyəti ilə bağlı Fondun icraçı direktorunun səlahiyyətlərinə aid olmayan məsələlərə də baxa bilər.
8.3. Bu maddənin birinci bəndində nəzərdə tutulmuş səlahiyyətlər Himayəçilik Şurası tərəfindən Fondun icraçı direktoruna həvalə edilə bilməz.
 
Maddə 9. Fondun icraçı direktoru
 
9.1. Fondun icraçı direktoru və onun müavini (müavinləri) Himayəçilik
Şurası tərəfindən vəzifəyə təyin edilir və vəzifədən azad edilir. İcraçı direktorun və müavinin (müavinlərin) səlahiyyət müddəti beş ildir və onlar təkrar müddətə təyin edilə bilərlər.
9.2. Fondun icraçı direktoru ali iqtisadi və ya hüquqi təhsilə və müvafiq
peşə ixtisası üzrə ən azı beş illik iş təcrübəsinə malik olan, mülkiyyət əleyhinə, iqtisadi fəaliyyət sahəsində, qulluq mənafeyi əleyhinə, habelə ağır və
xüsusilə ağır cinayətlərə görə məhkum olunmayan Azərbaycan Respublikasının vətəndaşı ola bilər.
 
 
 
 
Maddə 10. Fondun icraçı direktorunun səlahiyyətləri
 
10.1. Fondun icraçı direktoru:
10.1.1.Fondun Himayəçilik Şurasının qərarlarının yerinə yetirilməsini təmin edir və Fondun cari fəaliyyətinə rəhbərlik edir;
10.1.2.Fondu ölkə daxilində və xaricdə digər şəxslərlə münasibətdə etibarnaməsiz təmsil edir;
10.1.3.Fondun büdcə layihəsini hazırlayır və təsdiq olunmaq üçün Himayəçilik Şurasına təqdim edir;
10.1.4.Fondun Himayəçilik Şurasının növbəti və növbədənkənar iclaslarının çağırılmasını təmin edir;
10.1.5.Fondun işçilərini vəzifəyə təyin edir və vəzifədən azad edir, onlar barəsində həvəsləndirmə və tənbeh tədbirləri tətbiq edir;
10.1.6.Fondun sığorta ehtiyatlarının idarə edilməsinə dair təkliflər hazırlayıb Himayəçilik Şurasına təqdim edir;
10.1.7.Fondun fəaliyyəti haqqında rüblük və illik hesabatlar hazırlayıb
Himayəçilik Şurasına təqdim edir;
10.1.8.Fondun kənar auditinin keçirilməsi və auditorun namizədliyinə
dair Himayəçilik Şurasına təkliflər verir;
10.1.9.Mərkəzi Bankın yazılı bildirişinə əsasən bankın Fondun iştirakçıları sırasından çıxarılması barədə qərar layihəsi hazırlayıb Himayəçilik Şurasına təqdim edir;
10.1.10.kompensasiyaların ödənilməsi üçün vəsait çatışmadıqda və ya belə halın baş verməsi ehtimal yarandıqda Fondun Himayəçilik Şurasına məlumat verir;
10.1.11.Fondun qaydalarının layihələrini hazırlayıb təsdiq olunmaq üçün Himayəçilik Şurasına təqdim edir;
10.1.12.iştirakçı banklar tərəfindən Fonda təqdim edilən hesabatların formalarının və onların təqdim olunma qaydalarının layihəsini hazırlayır və təsdiq olunmaq üçün Himayəçilik Şurasına təqdim edir;
10.1.13.bu Qanunu, Fondun qaydalarını və ya Fondun Himayəçilik Şurasının qərarını pozan iştirakçı banklar barəsində Mərkəzi Banka məlumat verir;
10.1.14.Fondun Himayəçilik Şurasının iclaslarında məşvərətçi səslə iştirak edir;
10.1.15.Fondun Himayəçilik Şurasının qərarı ilə ona həvalə olunmuş digər səlahiyyətləri həyata keçirir.
10.2. İcraçı direktorun səlahiyyətlərinə aşağıdakı hallarda xitam verilə bilər:
10.2.1.istefa ərizəsi verdikdə;
10.2.2.məhkəmənin qanuni qüvvəyə minmiş qərarı olduqda;
10.2.3.səlahiyyət müddəti başa çatdıqda;
10.2.4.qanunvericilikdə nəzərdə tutulmuş digər hallarda.
 
Maddə 11. Fondun sığorta ehtiyatları
 
11.1. Fondun sığorta ehtiyatlan aşağıdakı mənbələr hesabına formalaşır:
11.1.1.iştirakçı bankların üzvlük haqlan;
11.1.2.iştirakçı bankların təqvim haqlan;
11.1.3.iştirakçı bankların əlavə haqlan;
11.1.4.Fondun buraxdığı uzunmüddətli borc öhdəlikləri hesabına cəlb olunan vəsait;
11.1.5.iştirakçı banklar tərəfindən ödənilən dəbbə pulları;
11.1.6.cari xərclər çıxılmaqla Fondun vəsaitinin idarə olunması nəticəsində əldə edilmiş gəlir;
11.1.7. qrant, ianələr və ya qanunvericilikdə qadağan edilməmiş digər mənbələrdən daxil olan vəsaitlər;
11.1.8. kompensasiyaların ödənilməsi üçün çatışmayan məbləğdə alınmış borc vəsaitləri;
11.1.9. reqress qaydasında tələb hüququ ilə bankdan və ya xarici bankın
yerli filialından alınan vəsaitlər.
 
Maddə 12. İştirakçı bankların üzvlük haqları
 
12.1.    İştirakçı banklar Fondun reyestrinə daxil olduqdan sonra 10 təqvim
günü müddətində Fondun Mərkəzi Bankda olan hesabına 10 (on) min manat
məbləğində birdəfəlik üzvlük haqqı ödəyirlər.
12.2.    Üzvlük haqqını ödəmiş iştirakçı banklar birləşmə və ya qoşulma
şəklində yenidən təşkil olunduqda, yaxud fiziki şəxslərdən əmanətlərin cəlb
edilməsi  hüququ Mərkəzi  Bank tərəfindən bərpa  edildikdə,  üzvlük haqqı
ödəmədən iştirakçı bankların bu Qanunla müəyyən olunmuş hüquq və vəzifələrini əldə edir.
 
Maddə 13. İştirakçı bankların təqvim haqları
 
13.1. Təqvim haqları bankın Fondun iştirakçı bankların reyestrinə daxil
edildiyi gündən bank lisenziyasının ləğv edildiyi günədək ödənilir.
13.2.   İştirakçı bankın əmanətləri cəlb etmək hüququ Mərkəzi Bank tərəfindən dayandırıldıqda bank qorunan əmanətlər üzrə öhdəliklərini tam icra
edənədək Fonda təqvim haqları ödəyir.
13.3. Təqvim haqlarının hesablanması üçün ilk hesabat dövrü bankın Fondun iştirakçı banklarının reyestrinə daxil olunduğu rübün birinci günündən başlanır və həmin rübün son gününədək davam edir.
13.4.   Təqvim haqları iştirakçı bankların Fondun reyestrinə daxil olunduğu
gündən başlayaraq birinci ildə qorunan əmanətlərin rüb ərzində orta günlük
qalıq məbləğinin 0,15 faizi, sonrakı illərdə isə 0,125 faizi həcmində ödənilir.
13.5.   Təqvim haqlan hər rüb qurtardıqdan sonra 10 təqvim günü ərzində
Fondun Mərkəzi Bankda olan hesablarına köçürülür.
13.6.   Təqvim haqları əmanətlərin valyutasında ödənilir. Bu əmanətlər ABŞ dolları və ya Avroda olmadıqda təqvim haqları bu valyutaların biri ilə Mərkəzi Bankın müvafiq valyutalar üzrə müəyyən etdiyi rəsmi məzənnələr əsasında hesablanmış çarpaz məzənnə üzrə hesablanır və ödənilir.
13.7. Fondun sığorta ehtiyatları qorunan əmanətlərin 5 faizinə çatdıqda Himayəçilik Şurası iştirakçı banklar tərəfindən ödənilən təqvim haqlarının
azaldılması və ya təqvim haqlarının ödənilməsinin dayandırılması barədə
qərar qəbul edə bilər.
 
Maddə 14. İştirakçı bankların əlavə haqları
 
14.1.   Kompensasiyaların ödənilməsi üçün Fond tərəfindən borc vəsaitləri
cəlb edildikdə iştirakçı banklar Fondun öhdəlikləri tam yerinə yetirilənədək
təqvim haqlan ilə yanaşı əlavə haqlar ödəyirlər. Əlavə haqlar Fondun götürdüyü borcun məbləğindən və qaytarılması şərtlərindən asılı olaraq, lakin qorunan əmanətlərin rüb ərzində orta günlük qalıq məbləğinin 0,2 faizi həcmindən çox olmamaq şərtilə ödənilir.
14.2. Əlavə haqların hesablanması və ödənilməsi qaydaları Himayəçilik Şurasının qərarı ilə təsdiq edilir.
14.3.   İştirakçı bankın əmanətləri cəlb etmək hüququ Mərkəzi Bank tərəfindən dayandırıldıqda bank əmanətçilər qarşısında öhdəliklərini tam icra edənədək Fonda əlavə haqq ödəyir.
 
 
Maddə 15. Sığorta haqlarının ödənişinin təmin edilməsi
 
15.1.   Sığorta haqlarını vaxtında və ya tam ödəməyən iştirakçı bank Fonda dəbbə pulu (penya) ödəyir.
15.2. Dəbbə pulu sığorta haqlarının ödənişinin hər bir gecikdirilən günü
üçün əvvəlki hesabat dövründə iştirakçı bank tərəfindən ödənilmiş sığorta
haqları Mərkəzi Bankın uçot dərəcəsinin 360 - da bir hissəsinə hasil edilməklə hesablanır.
15.3. Sığorta haqları və dəbbə pulu 30 gün ərzində ödənilmədikdə dəbbə pulunun hesablanması dayandırılır və Fond həmin vəsaitlərin iştirakçı bankın müxbir hesablarından tutulması üçün qanunvericiliyə müvafiq qaydada tədbirlər görür.
 
Maddə 16. Fondun sığorta ehtiyatlarından istifadə
 
16.1. Fondun sığorta ehtiyatlan aşağıdakı məqsədlərə istifadə edilə bilər:
16.1.1. kompensasiyaların ödənilməsinə;
16.1.2. illik büdcə çərçivəsində Fondun idarə edilməsinə və əmlakının alınmasına;
16.1.3. borc öhdəliklərinin ödənilməsinə.
 
Maddə  17. Borc vəsaitlərinin cəlb edilməsi
 
Kompensasiyaların ödənilməsi ilə bağlı Fondun likvid (nağd pula tez çevrilən) aktivlərinin cəmi 1 (bir) milyon manatdan aşağı düşdükdə və ya bu səviyyədən aşağı enməsi ehtimalı yarandıqda, Himayəçilik Şurası Fond tərəfindən borc vəsaitlərinin cəlb edilməsi barədə qərar qəbul edə bilər.
 
Maddə  18. Fondun sığorta ehtiyatlarının idarə edilməsi
 
18.1. Fond risklərin bölüşdürülməsi (diversifikasiyası) məqsədilə, habelə aktivlərin təhlükəsizliyini, yetərli likvidliyini və ağlabatan gəlirliyini təmin etmək üçün sərbəst pul vəsaitlərini yalnız aşağıdakı maliyyə alətlərində yerləşdirir:
18.1.1. dövlət qiymətli kağızlarında;
18.1.2. mərkəzi bankların qiymətli kağızlarında;
18.1.3. mərkəzi banklarda və yüksək reytinqli digər banklarda depozitlərdə, habelə yüksək reytinqli başqa maliyyə alətlərində.
 
Maddə 19. Fondun uçot və hesabatı
 
19.1. Fond mühasibat uçotunu qanunvericiliklə müəyyən edilmiş qaydada aparır.
19.2. Fondun hesabat ili yanvarın 1-dən dekabrın 31-i də daxil olmaqla olan dövrü əhatə edir.
19.3. Fondun illik hesabatı növbəti ilin mart ayının 1-dək tərtib edilir və
bir ay müddətində Himayəçilik Şurası tərəfindən baxılır və təsdiq olunur.
19.4. Fond illik hesabatını və audit rəyini Azərbaycan Respublikasının
Prezidentinə, Mərkəzi Banka və Himayəçilik Şurasında təmsil olunan təşkilatlara təqdim edir.
19.5. İllik hesabata aşağıdakılar daxildir:
19.5.1. Fondun illik mühasibat balansı;
19.5.2. Fondun vəsaitlərinin idarə edilməsindən əldə olunan gəlirlər (zərərlər) barədə hesabat;
19.5.3.  Fondun pul vəsaitlərinin hərəkəti barədə hesabat;
19.5.4. iştirakçı bankların reyestri.
19.6. Fondun illik mühasibat balansı, pul vəsaitlərinin hərəkəti, vəsaitlərin idarə edilməsindən əldə olunan gəlirlər (zərərlər) barədə hesabatların mötəbərliyi kənar auditor tərəfindən təsdiq edilir.
 
Maddə 20. Fondun fəaliyyətinə nəzarət
 
20.1.  Fondun fəaliyyətinə ümumi nəzarəti Fondun Himayəçilik Şurası həyata keçirir.
20.2.  Fondun illik maliyyə-təsərrüfat fəaliyyəti Himayəçilik Şurasının müəyyən etdiyi kənar auditor tərəfindən yoxlanılır. Tələb olunduqda Fondun Himayəçilik Şurası növbədənkənar auditin keçirilməsi barədə qərar qəbul edə bilər.
20.3.  Fondun daxili auditi Himayəçilik Şurasına hesabat verən Daxili Audit Xidməti tərəfindən aparılır. Daxili Audit Xidmətinin əməkdaşları Fondun Himayəçilik Şurasının təqdimatı ilə vəzifəyə təyin edilir.
 
 
 
 
Maddə 21. Fondun Mərkəzi Bankla və dövlət orqanları ilə qarşılıqlı            münasibətləri
 
21.1. Fond öz funksiyalarını yerinə yetirərkən:
21.1.1. hər bir iştirakçı bankda qorunan əmanətlərin məbləği haqqında Mərkəzi Banka məlumat verir;
21.1.2. iştirakçı bankların bu Qanunla, Fondun qaydaları və Himayəçilik
Şurasının qərarı ilə müəyyən olunmuş tələbləri pozması, habelə əmanətlər üzrə öhdəliklərini qanun və ya müqavilə şərtlərinə uyğun yerinə yetirməməsi barədə ona məlum olan faktlar haqqında Mərkəzi Banka məlumat verir.
21.2. Fond Himayəçilik Şurasında təmsil olunan dövlət orqanlarının və Mərkəzi Bankın müraciəti ilə öz fəaliyyəti barədə sorğu edilən məlumatları onlara verir.
21.3. Mərkəzi Bank bir və ya bir neçə iştirakçı bankda sığorta hadisəsinin baş verməsi ehtimal yarandıqda bu barədə Fonda məlumat göndərir.
21.4. Bank və ya banklarla bağlı aşağıdakı qərarlardan hər hansı biri qəbul edildiyi gündən sonrakı iş günündən gec olmayaraq Mərkəzi Bank bu barədə aşağıdakılar barədə Fonda məlumat göndərir:
21.4.1. bank lisenziyasının verilməsi;
21.4.2. bankın yenidən təşkil olunması;
21.4.3. iştirakçı banka müvəqqəti inzibatçının təyin edilməsi;
21.4.4. iştirakçı bankın fiziki şəxslərdən əmanətləri cəlb etmək hüququnun dayandırılması;
21.4.5. iştirakçı bankın öhdəlikləri üzrə ödənişlərin aparılmasına moratoriumun tətbiq edilməsi;
21.4.6. məcburi ləğv edilən və ya müflis elan olunmuş iştirakçı bankın əmanət üzrə öhdəliklərini qanun və ya müqavilə şərtlərinə uyğun olaraq yerinə yetirə bilməməsi.
21.5. Mərkəzi Bank iştirakçı banklar üzərində nəzarət funksiyalarını həyata
keçirərkən  onların  Fonda  ödədikləri  sığorta  haqlarının  hesablanması, əmanətçilərin ümumiləşdirilmiş uçotunun aparılması vəziyyətini yoxlayır və iştirakçı bankların Fond qarşısında bu Qanunla müəyyən olunmuş öhdəliklərini yerinə yetirmədiklərini aşkar etdikdə pozuntuların aradan qaldırılması və düzgün hesablanmamış sığorta haqlarının ödənilməsi barədə həmin banka göstəriş verərək bu haqda Fonda məlumat verir.
21.6. Mərkəzi Bankın müəyyən etdiyi müddətdə pozuntuları aradan qaldır-mayan və sığorta haqlarının çatışmayan məbləğini Fondun hesabına köçürməyən iştirakçı bankların inzibatçılarına qarşı Azərbaycan Respublikasmm İnzibati Xətalar Məcəlləsində nəzərdə tutulmuş cərimə tətbiq edilir. Belə pozuntulara 1 il ərzində təkrar yol verildikdə Mərkəzi Bank iştirakçı bankın fiziki şəxslərdən əmanətləri cəlb etmək hüququnu dayandırır.
 
Maddə 22. Fond ilə iştirakçı bankların qarşılıqlı münasibətləri
 
22.1.   Fond öz funksiyalarını yerinə yetirərkən:
22.1.1. iştirakçı banklardan əmanətlər haqqında Fondun qaydaları ilə müəyyən olunan ümumiləşdirilmiş məlumatları əks etdirən hesabatları alır;
22.1.2. kompensasiyaların ödənilməsi öhdəliyi əmələ gəldikdə iştirakçı bankdan qorunan əmanətləri təsdiq edən sənədlər alır;
22.1.3. kompensasiyalar ödənildikdə bu barədə müvafiq banka məlumat verir.
22.2.   İştirakçı bank:
22.2.1. Fondun bu Qanunla müəyyən olunmuş səlahiyyətlərini icra edərkən irəli sürdüyü tələbləri yerinə yetirir;
22.2.2. Fondun tələb etdiyi formada və qaydada əmanətlər haqqında ümumiləşdirilmiş məlumatları əks etdirən hesabatı təqdim edir;
22.2.3. fiziki şəxslərin əmanətləri üzrə öhdəliklərinin qanuna və ya müqavilə şərtlərinə uyğun icrasını qeyri-mümkün edən vəziyyətin yaranması barədə dərhal Fondu xəbərdar edir;
22.2.4. Fondun Himayəçilik Şurasının müəyyən etdiyi qaydada bankda,
habelə onun filial və şöbələrində hər bir əmanətçi qarşısında öhdəliklərinin
ümumiləşdirilmiş uçotunu aparır və sığorta hadisəsi baş verdikdə hər bir əmanətçi barədə məlumatları 3 iş günündən gec olmayaraq təsdiq edib Fonda təqdim edir.
22.3. Fond aşağıdakı hallarda iştirakçı bankı reyestrdən çıxarır və şəhadət naməsini ləğv edir:
22.3.1. bank lisenziyası ləğv edildikdə;
22.3.2. fiziki şəxslərdən əmanətləri cəlb etmək hüququ Mərkəzi Bank tərəfindən dayandırıldıqda və bank əmanətçilər qarşısında öz öhdəliklərinin icrasını tam başa çatdırdıqda.
22.4. Bank Fondun iştirakçıları sırasından çıxarıldıqda, Fond 2 iş günündən gec olmayaraq kütləvi informasiya vasitələrində bu barədə elan verir, həmin banka və Mərkəzi Banka bildiriş göndərir.
22.5. Bank Fondun iştirakçıları sırasından çıxarıldıqda onun Fonda ödədiyi sığorta haqlan geri qaytarılmır.
22.6. Sığorta haqları iştirakçı banklar tərəfindən müstəqil hesablanır.
   22.7. İştirakçı banklar tərəfindən Fonda artıq köçürülmüş sığorta haqları və dəbbə pulu bankla razılaşma əsasında növbəti hesabat dövrünə aid edilir və ya 3 iş günü ərzində geri qaytarılır.
 
Maddə 23. Fondun məsuliyyəti
 
23.1. Fond bu Qanunla müəyyən edilmiş öhdəliklərinə görə bütün əmlakı ilə cavabdehdir.
23.2. Fondun idarəetmə orqanlarının üzvləri və əməkdaşları həm Fondda
işlədikləri dövrdə, həm də Fonddan işdən çıxdıqdan sonra Fondun iştirakçısı
olan bankların fəaliyyəti və əməliyyatları haqqında informasiyanı, habelə öz xidməti vəzifələrinin icrası ilə əlaqədar əldə etdikləri başqa məlumatın məxfiliyini qorumalıdırlar. Bu cür məlumatın qanunsuz olaraq açıqlanmasına görə Fondun idarəetmə orqanlarının üzvləri və əməkdaşları Azərbaycan Respublikasının qanunvericiliyi ilə müəyyən edilmiş qaydada məsuliyyət daşıyırlar.
23.3. Fond və onun əməkdaşları bu Qanunla müəyyən edilmiş funksiyalarının və səlahiyyətlərinin yerinə yetirilməməsinə görə qanunvericiliklə müəyyən olunmuş qaydada məsuliyyət daşıyırlar.
 
Maddə 24. Fondun ləğvi
 
Fond onun əmlakının ləğvi və istifadəsi qaydasını müəyyənləşdirən xüsusi qanunla ləğv edilir.
 
III  fəsil
 
ƏMANƏTÇİLƏRİN FONDLA VƏ İŞTİRAKÇI
BANKLARLA MÜNASİBƏTİ. KOMPENSASİYA ÖDƏNİŞİ
 
Maddə 25. Əmanətçilərin hüquqları
 
25.1.   Əmanətçilərin aşağıdakı hüquqları vardır:
25.1.1.  Fondun iştirakçısı olması, əmanətlərin sığortalanması şərtləri, kompensasiya ödənilməsinin şərtləri və qaydaları barədə yazılı və şifahi sorğu ilə banka müraciət etmək və ondan yazılı məlumat almaq;
25.1.2.  bankın  Fondun  iştirakçısı  olması,  əmanətlərin  sığortalanması şərtləri, kompensasiyaların ödənilməsi şərtləri və qaydaları barədə yazılı və şifahi sorğu ilə Fonda müraciət etmək və ondan yazılı məlumat almaq;
25.1.3. iştirakçı bankın əmanətlər üzrə qanun və ya müqavilə şərtləri ilə
öhdəliklərini yerinə yetirməməsi faktları barədə Fonda məlumat vermək;
25.1.4. bu Qanuna uyğun olaraq əmanətlər üzrə kompensasiya almaq.
25.2.   Qorunan əmanətçi Fonddan aldığı kompensasiya ilə əmanəti arasındakı fərq məbləğində qanunvericiliyə müvafiq qaydada banka qarşı tələb irəli
sürə bilər.
 
Maddə 26. Kompensasiyalar
 
Fond tərəfindən hər bir iştirakçı bankda sığortalanmış əmanət üzrə əmanətin 100 faizi həcmində, lakin 30 (otuz) min manatdan çox olmamaq şərtilə kompensasiya ödənilir.  
 
Maddə 27. Kompensasiyaların ödənilməsi
 
27.1. Mərkəzi valyutada olan əmanətlər üzrə kompensasiya manatla, xarici valyutada olan əmanətlər üzrə isə əmanətlərin valyutasında ödənilir. Əmanətlər ABŞ dolları və ya Avroda olmadıqda kompensasiya bu valyutaların biri ilə sığorta hadisəsinin baş verdiyi günə Mərkəzi Bankın müvafiq valyutalar üzrə müəyyən etdiyi rəsmi məzənnələr əsasında hesablanmış çarpaz məzənnə üzrə hesablanır və ödənilir.
27.2. Əmanətlər üzrə faizlər sığorta hadisəsinin baş verdiyi günə qədər hesablanmış məbləğdə ödənilir, bu şərtlə ki, kompensasiya bu Qanunun 26.1-ci maddəsində göstərilən məbləğdən artıq olmasın.
27.3. Bir əmanətçinin bir bankda, o cümlədən bankın yerli filiallarında və şöbələrində bir neçə əmanəti olduqda, yaxud həm milli, həm də xarici valyutada əmanətləri olduqda onlar toplanır və bir əmanət kimi manatla kompensasiya olunur.
27.4. Sığorta hadisəsi əmanətçinin əmanəti olan bir neçə iştirakçı bankda baş verdikdə, kompensasiya hər bir bankda olan əmanət üzrə ayrı-ayrılıqda ödənilir.
27.5. Bankda birgə əmanət heSabı olan əmanətlərə bir əmanət kimi baxılır və kompensasiya bu Qanunun 26.1-ci maddəsi ilə müəyyən edilən məbləğdən çox olmamaq şərtilə birgə əmanət hesabının sahiblərinə bərabər və ya onların öz aralarında müəyyən etdikləri nisbətdə ödənilir.
27.6. Birgə əmanət hesabı olan əmanətçinin həmin bankda digər əmanət olduqda birgə əmanət üzrə ona məxsus olan hissə və digər əmanəti toplanır və bir əmanət kimi kompensasiya ödənilir.
27.7. 18 yaşı tamam olmamış övladının adına əmanət hesabı üzərində sərəncam vermək hüququ qanunvericiliyə uyğun olaraq valideynə və ya övladlığa götürənə məxsus olduqda kompensasiya onlara ödənilir. Bu zaman valideynin və ya övladlığa götürənin həmin bankda əmanəti olduqda bu əmanət üzrə ayrıca kompensasiya ödənilir.
27.8. Əmanət üzrə sərəncam vermək hüququ qanunvericiliyə uyğun olaraq qəyyuma və ya himayəçiyə, yaxud müqaviləyə və ya etibarnaməyə müvafiq olaraq üçüncü şəxsə məxsus olduqda kompensasiya həmin şəxsə ödənilir. Bu zaman qəyyumun və ya himayəçinin həmin bankda əmanəti olduq
da bu əmanət üzrə ayrıca kompensasiya ödənilir.
27.9. İştirakçı banklar birləşmə və ya qoşulma şəklində yenidən təşkil
olunduqda əmanətçinin varis banka keçmiş hər bir əmanətinə müqavilə müddəti qurtaranadək ayrıca əmanət kimi baxılır və ayrı-ayrılıqda kompensasiya ödənilir.
27.10. Kompensasiya ödənilməsi haqqında elanın ilk dəfə dərc olunduğu günə müddəti qurtarmamış əmanətlərin müddəti başa çatmış hesab olunur.
27.11. Fond kompensasiyanın ödənilməsi üçün səhv və ya yanlış məlumatlar təqdim etmiş, yaxud qanunsuz olaraq kompensasiya alınması üçün müraciət  etmiş  şəxslərə kompensasiya  ödəməkdən  imtina  edir  və  ya ödənilmiş məbləğin geri qaytarılmasını tələb edir. Bu tələb ödənilmədikdə Fond qanunvericiliyə müvafiq qaydada tədbirlər görür.
27.12. Kompensasiyaların ödənilməsi üçün Fond öz adından və öz hesabına banklarla agent müqavilələri bağlaya bilər.
27.13. İştirakçı bankın bank lisenziyasının ləğv edildiyi və ya fiziki şəxslərdən əmanətləri cəlb etmək hüququnun Mərkəzi Bank tərəfindən dayandırıldığı
gündən sonra qəbul edilən əmanətlər üzrə kompensasiya ödənilmir.
 
Maddə 28. Kompensasiyaların alınması üçün müraciət
 
28.1. Fond sığorta hadisəsinin baş verməsi barədə Mərkəzi Bankdan bildiriş
aldıqdan sonra 7 təqvim günü ərzində kütləvi informasiya vasitələrində kompensasiyaların ödənilməsi yeri və vaxtı haqqında elan verir və bildiriş dərc
etdirir. Fond həmin elanı və bildirişi bir həftə ara verməklə daha iki dəfə
təkrar edir.
28.2. Kompensasiya almaq üçün əmanətçi yazılı ərizə ilə Fonda müraciət
edir. Ərizəyə əmanət müqaviləsi, əmanət kitabçası, yaxud qanunvericiliyə
uyğun olaraq əmanəti təsdiqləyən digər sənədlər və onların surəti əlavə
olunur, habelə əmanətçinin şəxsiyyətini təsdiq edən sənəd təqdim edilir.
Kompensasiya almaq üçün əmanətçinin nümayəndəsi müraciət etdikdə o,
əlavə olaraq notariat qaydasında təsdiq olunmuş etibarnaməni Fonda təqdim
etməlidir.
Təqdim olunan sənədlərin yoxlanılması və ödənişə yönəldilməsi qaydası Fondun Himayəçilik Şurası tərəfindən müəyyən edilir.
28.3.  Fond əmanətçilərin ərizələrini kompensasiya ödənişi haqqında bildirişin ilk dəfə dərc edildiyi gündən başlayaraq bir il ərzində qəbul edir.
28.4.  Əmanətçinin müraciətini qeyri-mümkün etmiş halların mövcud olduğunu təsdiq edən sənədlər təqdim edildikdə, bu Qanunun 28.3-cü maddəsində göstərilən müddət əmanətçinin ərizəsinə əsasən uzadıla bilər. Lakin
bundan asılı olmayaraq bütün hallarda əmanətçinin kompensasiya almaq
hüququ Fondun kompensasiyaların ödənilməsi haqqında bildirişin ilk dəfə
dərc edildiyi gündən başlayaraq beş il müddətində saxlanılır.
28.5.   Fond kompensasiyam əmanətçinin ərizəsini qəbul etdiyi gündən ən geci  90  təqvim  günü  ərzində  ödəməlidir.  Müstəsna  hallarda  Fondun Himayəçilik Şurasının qərarı ilə Fond kompensasiyaların ödəniş müddətini 90 təqvim gününədək uzada bilər.
IV  fəsil
YEKUN MÜDDƏALAR
 
Maddə 29. Bankların Fondun iştirakçıları sırasına qəbul edilməsi
 
29.1.   Bu Qanunun qüvvəyə mindiyi günə bank lisenziyasında əmanətlərin qəbuluna icazəsi olan və məcmu kapitalın minimal məbləğini, adekvatlıq normalarını, habelə öhdəliklərini yerinə yetirən banklar, həmçinin bu
Qanunun 3.7-ci maddəsində nəzərdə tutulan hallar istisna olmaqla, xarici
bankların yerli filialları Mərkəzi Bankın verdiyi rəsmi məlumata əsasən Fondun
iştirakçıları sırasına həmin məlumatın alındığı gündən sonrakı iş günü daxil
edilir.
29.2. Bu Qanun qüvvəyə mindikdən sonra bank lisenziyası almış və fiziki şəxslərdən əmanətləri cəlb etmək hüququ əldə etmiş banklar, habelə bu
Qanunun 3.7-ci maddəsində nəzərdə tutulan hallar istisna olmaqla, xarici
bankların yerli filialları Mərkəzi Bankın verdiyi rəsmi məlumata əsasən bu
Qanunun 29.1-ci maddəsində müəyyən edilmiş qaydada Fondun iştirakçıları
sırasına daxil edilir.
29.3. Bankların və xarici bankların yerli filiallarının iştirakçı bank statusu
onların Fondun reyestrinə daxil edilməsi və şəhadətnamənin verilməsi ilə rəsmiləşdirilir.
 
Maddə 30. İctimaiyyətin məlumatlandırılması
 
30.1. Fond iştirakçı bankların reyestrini hər təqvim ilinin birinci ayında, reyestrdə aparılmış dəyişikliklər haqqında məlumatı isə dəyişikliklərin
aparıldığı gündən sonrakı iş günündən gec olmayaraq kütləvi informasiya
vasitələrində elan verir və 3 iş günündən gec olmayaraq bildiriş dərc etdirir.
30.2. Mərkəzi Bank iştirakçı bankın fiziki şəxslərdən əmanətləri cəlb etmək
hüququnu dayandırdıqda müvafiq qərarın qəbul edildiyi gündən sonrakı iş
günündən gec olmayaraq kütləvi informasiya vasitələrində bu barədə elan
verir və 3 iş günündən gec olmayaraq bildiriş dərc etdirir.
30.3. İştirakçı bank:
30.3.1. cəlb etdiyi əmanət üzrə sığorta haqlarının və kompensasiyanın
ödənilməsi şərtləri, Fondun fəaliyyəti ilə bağlı elanların verildiyi və bildirişlərin dərc edildiyi kütləvi informasiya vasitələri haqqında məlumatı bank
əmanəti və ya bank hesabı müqaviləsinə daxil etməlidir. Bu məlumatlar
müqavilədə fiziki şəxs üçün anlaşıqlı formada tərtib edilməlidir;
30.3.2. yerləşdiyi binada əmanətçilərə xidmət göstərilən yerlərdə yazılı
formada Fondun iştirakçısı olması, əmanətlərin sığortalanması və kompensasiyaların ödənilməsi şərtləri barədə məlumat verməlidir;
30.3.3. əmanətçilərin yazılı və şifahi sorğularına əsasən sığorta sistemində iştirakı, qorunan əmanətlər və kompensasiyalar barədə məlumat verməlidir.
30.4. Bank audit yoxlamasından keçmiş illik hesabatmı kütləvi informasiya vasitələrində dərc etdirərkən Fondda iştirakı barədə məlumat verməlidir.
 
Maddə 31. Mübahisələrin həlli
 
31.1. Əmanətçilər kompensasiyaların ödənilməsi ilə əlaqədar yaranan
mübahisələrin həlli üçün Fondun Himayəçilik Şurasına və/və ya məhkəməyə
müraciət edə bilərlər.
31.2. Fondla iştirakçı banklar arasında baş vermiş mübahisələrə Fondun
Himayəçilik Şurasında baxılmalıdır. Mübahisənin həllindən narazı qalan tərəf
qanunvericiliyə müvafiq qaydada məhkəməyə müraciət edə bilər.
 
Maddə 32. Qanunun qüvvəyə minməsi
 
Bu Qanun dərc olunduğu gündən qüvvəyə minir. Qanunun 13-cü, 14-cü maddələri və III fəsli bu Qanun qüvvəyə mindiyi gündən 6 ay sonra tətbiq edilir.

